CELEX: 32016R1710
Language: et
Date: 2016-09-27 00:00:00
Title: Nõukogu määrus (EL) 2016/1710, 27. september 2016, millega muudetakse määrust (EÜ) nr 2580/2001 teatavate isikute ja üksuste vastu suunatud eripiirangute kohta terrorismivastaseks võitluseks

27.9.2016   
            
            
               ET
            
            
               Euroopa Liidu Teataja
            
            
               LI 259/1
            
         NÕUKOGU MÄÄRUS (EL) 2016/1710,
   27. september 2016,
   millega muudetakse määrust (EÜ) nr 2580/2001 teatavate isikute ja üksuste vastu suunatud eripiirangute kohta terrorismivastaseks võitluseks
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 215,
   võttes arvesse nõukogu otsust (ÜVJP) 2016/1711, millega muudetakse ühist seisukohta 2001/931/ÜVJP (1),
   võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühist ettepanekut
   ning arvestades järgmist:
   
               (1)
            
            
               Nõukogu määrusega (EÜ) nr 2580/2001 (2) jõustatakse ühine seisukoht 2001/931/ÜVJP (3).
            
         
               (2)
            
            
               27. septembril 2016 võttis nõukogu vastu otsuse (ÜVJP) 2016/1711, millega muudetakse ühist seisukohta 2001/931/ÜVJP. Nõukogu otsusega (ÜVJP) 2016/1711 peatatakse Fuerzas armadas revolucionarias de Colombia – FARC'i (Colombia Revolutsioonilised Relvajõud) varade külmutamise kohustuse ning sellele üksusele rahaliste vahendite ja majandusressursside kättesaadavaks tegemise keelu kohaldamine.
            
         
               (3)
            
            
               Vaja on liidu tasandi õigusakti, eelkõige tagamaks, et kõikide liikmesriikide majandustegevuses osalejad kohaldaksid seda meedet ühetaoliselt.
            
         
               (4)
            
            
               Seetõttu tuleks määrust (EÜ) nr 2580/2001 vastavalt muuta.
            
         
               (5)
            
            
               Selleks et tagada käesolevas määruses sätestatud meetmete tõhusus, peaks käesolev määrus viivitamata jõustuma,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 2580/2001 muudetakse järgmiselt.
   Artiklile 2 lisatakse järgmine lõige:
   
      „4.   Lõigetes 1 ja 2 sätestatud meetmete kohaldamine peatatakse Fuerzas Armadas Revolucionarias de Colombia – FARC'i (Colombia Revolutsioonilised Relvajõud) suhtes.“
   
   Artikkel 2
   Käesolev määrus jõustub selle Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 27. september 2016
      
         
            Nõukogu nimel
         
         
            eesistuja
         
         F. MOGHERINI
      
   
   
      (1)  Nõukogu 27. septembril 2016. aasta otsus (ÜVJP) 2016/1711, millega muudetakse ühist seisukohta 2001/931/ÜVJP terrorismivastaste erimeetmete rakendamise kohta (vt käesoleva Euroopa Liidu Teataja lk 3).
   
      (2)  Nõukogu 27. detsembri 2001. aasta määrus (EÜ) nr 2580/2001 teatavate isikute ja üksuste vastu suunatud eripiirangute kohta terrorismivastaseks võitluseks (EÜT L 344, 28.12.2001, lk 70).
   
      (3)  Nõukogu 27. detsembri 2001. aasta ühine seisukoht 2001/931/ÜVJP terrorismivastaste erimeetmete rakendamise kohta (EÜT L 344, 28.12.2001, lk 93).